
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1342 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’ αριθμ. ΥΙΟα/Γ.Π. 129776/30.1.2006 
(ΦΕΚ 92/τ.Β'/30.1.2006) κοινής απόφασης των 
Υπουργών Οικονομίας και Οικονομικών και Υγεί¬ 


ας και Κοινωνικής Αλληλεγγύης. 1 

Έγκριση Κανονισμού Μίσθωσης του έργου μεταφο¬ 
ράς των ταχυδρομικών αποστολών στις χερσαί¬ 
ες ταχυδρομικές γραμμές. 2 


ΑΠΟΦΑΣΕΙ Σ 

Αριθμ. 2/47623/0022 (1) 


Συμπλήρωση της υπ’ αριθμ. ΥΙΟα/Γ.Π. 129776/30.1.2006 
(ΦΕΚ 92/τ.Β730.1.2006) κοινής απόφασης των Υπουρ¬ 
γών Οικονομίας και Οικονομικών και Υγείας και Κοι¬ 
νωνικής Αλληλεγγύης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των: 

α. ν. 1397/1983 (ΦΕΚ 143/Α/7.10.1983). 
β. ν. 2021/1992 (ΦΕΚ 123/Α/1992). 
γ. ν. 2519/1997 (ΦΕΚ 165/Α/21.8.1997). 
δ. ν. 2646/1998 (ΦΕΚ 236/Α/20.10.1998). 
ε. ν. 2676/1999 (ΦΕΚ1/Α/5.1.1999). 
στ. ν. 2606/1998 (ΦΕΚ 89/Α/22.4.1998). 
ζ. Του άρθρου 40 του ν. 849/1978. 
η. ν. 2703/1999 (ΦΕΚ 72/Α/1999). 
θ. ν. 2889/2001 (ΦΕΚ 37/τ. Α72.3.2001). 
ι. ν. 2920/2001 (ΦΕΚ 131/τ. Α727.6.2001). 
ια. ν. 3205/2003 (ΦΕΚ 297/τ. Α72003) και ιδίως το άρ¬ 
θρο 45. 

ιβ. Του άρθρου 35 του ν. 3252/2004 (ΦΕΚ 132/τ.Α7 
16.7.2004). 

ιγ. Την υπ’ αριθμ. Υ3α/Γ.Π.οικ.81535/2005 απόφαση (ΦΕΚ 
1188/τ. Β726.8.2005). 

2. Τις διατάξεις του άρθρου 1 παρ. β του π.δ. 131/1987 
(ΦΕΚ 73/0/25.5.1987). 

3. Την υπ’ αριθμ. 37930/ΔΙΟΕ/1264/14.10.2005 απόφασή 
του Πρωθυπουργού και του Υπουργού Οικονομίας και Οι- 


14 Σεπτεμβρίου 2006 
κονομικών «Ανάθεση αρμοδιοτήτων του Υπουργού Οικο¬ 
νομίας και Οικονομικών στους Υφυπουργούς Οικονομίας 
και Οικονομικών (ΦΕΚ 1432/τ.Β7ΐ4.10.2005), όπως ισχύει. 

4. Τις υπ’ αριθμ. Υ10α/Γ.Π./138299/30.1.2006, ΥΙΟα/Γ.Π. 
129776/30.1.2006, αποφάσεις του Υπουργείου Υγείας και 
Κοινωνικής Αλληλεγγύης. 

5. Το υπ’ αριθμ. 6666/23.5.2006 έγγραφο της Δ.Υ.ΠΕ. 
Θεσσαλίας. 

6. Την επιτακτική ανάγκη εύρυθμης λειτουργίας του 
Γ.Ν. Τρικάλων. 

7. Το γεγονός ότι από την απόφαση αυτή προκαλείται δα¬ 
πάνη ύψους ποσού 150.000,00 € η οποία θα αντιμετωπισθεί 
από τις πιστώσεις του ΚΑΕ 0562 του Φ.210 του Υπουργείου 
Υγείας και Κοινωνικής Αλληλεγγύης, αποφασίζουμε: 

Συμπληρώνουμε την υπ’ αριθμ. Υ1 Οα/Γ.Π. 129776/30.1.2006 
(ΦΕΚ 92/τ.Β730.1.2006) κοινή απόφαση των Υπουργών 
Οικονομίας και Οικονομικών και Υγείας και Κοινωνικής 
Αλληλεγγύης, για τις εφημερίες ιατρικού προσωπικού 
και στην ετήσια πίστωση Νοσοκομείων και Κέντρων 
Υγείας προσθέτουμε τα εξής ποσά: 

ΝΟΣΟΚΟΜΕΙΑ ΔΑΠΑΝΗ 

Γ.Ν. Τρικάλων 150.000,00 € 

Η αύξηση αυτή αποτελεί την τελική οριστικοποίηση 
των δαπανών για εφημερίες έτους 2006 και οποιαδή¬ 
ποτε νέα μεταβολή θα μπορεί να γίνει μόνο με ισόποση 
ανακατανομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. 48339/1384 (2) 

Έγκριση Κανονισμού Μίσθωσης του έργου μεταφοράς 
των ταχυδρομικών αποστολών στις χερσαίες ταχυ¬ 
δρομικές γραμμές. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

α) του άρθρου 25 παρ.4 του ν.2843/2000 «Εκσυγχρο- 

νισμός των χρηματιστηριακών συναλλαγών, εισαγωγή 
εταιριών επενδύσεων στην ποντοπόρο ναυτιλία στο 
χρηματιστήριο αξιών και άλλες διατάξεις (Α' 219) 

β) του άρθρου 90 του π.δ. 63/2005 «Κωδικοποίηση 
της Νομοθεσίας για την κυβέρνηση και τα κυβερνητικά 
όργανα» (Α' 98). 

γ) Την αριθμ. 24/10722/011.3/5.9.2005 απόφασή του Δι¬ 
οικητικού Συμβουλίου του ΕΛ.ΤΑ. που λήφθηκε κατά την 
1271/2.9.2005 συνεδρίασή του. 

δ) Το γεγονός ότι από τις διατάξεις της απόφασης 
αυτής δεν προκαλείται δαπάνη στον κρατικό προϋπο¬ 
λογισμό, αποφασίζουμε: 

Εγκρίνουμε τον Κανονισμό Μίσθωσης του έργου με¬ 
ταφοράς των ταχυδρομικών αποστολών στις χερσαίες 
ταχυδρομικές γραμμές, ο οποίος έχει ως ακολούθως: 

Άρθρο 1 

ΑΝΤΙΚΕΙΜΕΝΟ ΚΑΝΟΝΙΣΜΟΥ 

1. Με τον παρόντα Κανονισμό καθορίζονται οι όροι, 
που διέπουν τη μίσθωση του έργου των μεταφορών 
ταχυδρομικών αποστολών στις χερσαίες ταχυδρομικές 
γραμμές. 

2. Ταχυδρομική γραμμή, κατά την έννοια του παρόντα 
κανονισμού, θεωρείται η γραμμή που συνδέει δύο ή 
περισσότερα τοπογραφικά σημεία, μεταξύ των οποίων 
εκτελείται τακτική χερσαία μεταφορά Ταχυδρομικών 
αποστολών. 

3. Ταχυδρομική αποστολή νοείται ο κλειστός σάκος 
ή κάνιστρο (ίΓαγ) ή εμπορευματοκιβώτιο (οοπΙαίηοΓ) ή 
φάκελος μέσα στον οποίο εγκλείονται τα προς μετα¬ 
φορά ταχυδρομικά αντικείμενα, καθώς και εκείνα τα 
ταχυδρομικά αντικείμενα ή ταχυδρομικά υλικά που δι¬ 
αβιβάζονται μεμονωμένα «έξωθεν». 

4. Η χερσαία μεταφορά των ταχυδρομικών αποστολών 
στις περιπτώσεις που αυτή δεν πραγματοποιείται με 
όργανα και μέσα του ΕΛΤΑ ή με τον ΟΣΕ ή με τα ΚΤΕΛ, 
δύναται να ανατίθεται, ύστερα από διενέργεια δημόσιου 
μειοδοτικού διαγωνισμού, σε ιδιώτες Εργολάβους που 
αναδεικνύονται τελευταίοι μειοδότες. 

5. Ανώτατο όριο βάρους για κάθε ταχυδρομική απο¬ 
στολή ορίζεται το βάρος: 

α) Των 30 κιλών, όταν η μεταφορά γίνεται με πεζό 
Ταχυδρομικό Εργολάβο. 

β) Των 40 κιλών, όταν η μεταφορά γίνεται με Ταχυδρο¬ 
μικό Εργολάβο, που χρησιμοποιεί μεταφορικό μέσο. 

γ) Των 700 κιλών, όταν χρησιμοποιούνται εμπορευμα¬ 
τοκιβώτια (οοπΙαίποΓδ). 

6. Οι Ταχυδρομικοί Εργολάβοι, που εκτελούν το έργο 
μεταφοράς ταχυδρομικών αποστολών με τρίκυκλη μο¬ 
τοσικλέτα ή με αυτοκίνητο, υποχρεούνται να μεταφέ¬ 
ρουν και ταχυδρομικά υλικά μέχρι βάρους 200 κιλών, 
όταν η φορτοεκφόρτωσή τους γίνεται με φροντίδα του 
ΕΛΤΑ. 

Αρθρο 2 

ΣΥΣΤΑΣΗ ΤΑΧΥΔΡΟΜΙΚΗΣ ΓΡΑΜΜΗΣ 
ΜΙΣΘΩΣΗ ΤΟΥ ΕΡΓΟΥ ΜΕΤΑΦΟΡΑΣ 
ΤΑΧΥΔΡΟΜΙΚΩΝ ΑΠΟΣΤΟΛΩΝ 
ΔΙΑΡΚΕΙΑ - ΠΑΡΑΤΑΣΗ ΜΙΣΘΩΣΗΣ 

1. Οι ταχυδρομικές γραμμές ορίζονται για κάθε μισθω¬ 
τική περίοδο, που αρχίζει από την 1η Ιουλίου και λήγει 
την 30η Ιουνίου του μεθεπόμενου έτους, με απόφασή 


του Διευθύνοντα Συμβούλου ΕΛΤΑ ή του εξουσιοδοτου- 
μένου απ’ αυτόν οργάνου μετά από σχετικές προτάσεις 
των αρμοδίων κατά περίπτωση οργάνων του. 

2. Ο ΕΛΤΑ δύναται με απόφασή του, κατά τη διάρκεια 
της μισθωτικής περιόδου και για το χρονικό διάστημα 
που υπολείπεται αυτής, να καθορίζει νέες ταχυδρομικές 
γραμμές ή και να τροποποιεί τις ήδη υφιστάμενες. 

3. Στην απόφαση σύστασης ταχυδρομικής γραμμής 
καθορίζονται: 

α) Η ονομασία της γραμμής 
β) Το μήκος της σε μέτρα ή χιλιόμετρα 
γ) Το μεταφορικό μέσο με το οποίο θα εκτελούνται 
οι ταχυδρομικές μεταφορές και 
δ) Η συχνότητα και οι ώρες εκτέλεσης των δρομο¬ 
λογίων. 

Στις περιπτώσεις που καθορίζεται ως μεταφορικό 
μέσο αυτοκίνητο ή τρίκυκλη μοτοσικλέτα, αναφέρεται 
το ωφέλιμο φορτίο σε τόνους και η χωρητικότητα του 
αμαξώματος (πήγμα) σε κυβικά μέτρα. 

4. Το διάστημα μίσθωσης του έργου μεταφοράς τα¬ 
χυδρομικών αποστολών σε κάθε ταχυδρομική γραμμή, 
μέσα στα χρονικά όρια της μισθωτικής περιόδου, ορί¬ 
ζεται στην οικεία διακήρυξη του μειοδοτικού διαγω¬ 
νισμού και δεν μπορεί να είναι μικρότερο των έξι (6) 
μηνών, εκτός αν η μίσθωση πραγματοποιείται μετά την 
1η Ιανουάριου του τελευταίου έτους της μισθωτικής 
περιόδου. 

5. Ο ΕΛΤΑ δικαιούται με απόφασή του να προβαίνει 
μονομερώς: 

α) Στην κατάργηση μισθωμένης ταχυδρομικής γραμ¬ 
μής, στις περιπτώσεις της παραγράφου 2 του άρθρου 
14 του παρόντα Κανονισμού. 

β) Στην παράτασή της, κατά την προηγούμενη παρά¬ 
γραφο του παρόντος άρθρου, διάρκειας της μίσθωσης 
του έργου μεταφοράς ταχυδρομικών αποστολών κάθε 
ταχυδρομικής γραμμής μέχρι την αναμίσθωσή του. Η 
παράταση αυτή δεν μπορεί να υπερβαίνει το έτος με 
αναπροσαρμογή της αμοιβής σύμφωνα με τον δείκτη 
τιμών καταναλωτή. 

6. Η απόφαση της παράτασης της μίσθωσης ταχυ¬ 
δρομικής γραμμής εκδίδεταί: 

α) Από τον Προϊστάμενο της οικείας Περιφερειακής 
Μονάδας Διοίκησης ΕΛΤΑ, αν η ταχυδρομική γραμμή 
εκτείνεται στην περιοχή της. 

β) Από τον Προϊστάμενο της αρμόδιας Διεύθυνσης της 
Κεντρικής Υπηρεσίας ΕΛΤΑ, αν η ταχυδρομική γραμμή 
εκτείνεται στις περιοχές περισσότερων της μιας Περι¬ 
φερειακών Μονάδων Διοίκησης. 

7. Η απόφαση παράτασης της μίσθωσης ταχυδρο¬ 
μικής γραμμής κοινοποιείται στον Ταχυδρομικό Ερ¬ 
γολάβο με υπογραφή δέκα (10) τουλάχιστον ημέρες 
πριν από τη λήξη της μίσθωσής της. 

Αρθρο 3 

ΚΑΤΑΡΤΙΣΗ ΠΙΝΑΚΩΝ ΤΑΧΥΔΡΟΜΙΚΩΝ ΓΡΑΜΜΩΝ 

1. Το μήνα Μάρτιο κάθε δεύτερου έτους, αρχίζοντας 
από το 2005, οι Περιφερειακές Μονάδες Διοίκησης ΕΛΤΑ 
καταρτίζουν και διαβιβάζουν, με αιτιολογημένη αναφορά 
τους, στην αρμόδια Διεύθυνση της Κεντρικής Υπηρεσίας 
ΕΛΤΑ πίνακες των ταχυδρομικών γραμμών που πρέπει 
να μισθωθούν. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17939 


Στους πίνακες αυτούς θα περιλαμβάνονται κατά στή¬ 
λες και για κάθε ταχυδρομική γραμμή όλα τα κατά την 
παράγραφο 3 του άρθρου 2 του παρόντα Κανονισμού 
στοιχεία. 

2. Η αρμόδια Διεύθυνση της Κεντρικής Υπηρεσίας 
ΕΛΤΑ, μετά από έλεγχο και εκτίμηση των στοιχείων των 
πινάκων, καταρτίζει μέσα στο μήνα Απρίλιο νέους πίνα¬ 
κες κατά Περιφερειακή Μονάδα Διοίκησης ΕΛΤΑ, στους 
οποίους περιλαμβάνονται οι ταχυδρομικές γραμμές που 
κρίνεται αναγκαίο να συσταθούν για τη νέα μισθωτική 
περίοδο. Οι ταχυδρομικές γραμμές, που εκτείνονται σε 
περιοχές περισσότερες της μιας Περιφερειακής Μονά¬ 
δας Διοίκησης ΕΛΤΑ, περιλαμβάνονται στους πίνακες 
όλων των Περιφερειακών Μονάδων Διοίκησης ΕΛΤΑ 
στις οποίες αυτές εκτείνονται. 

3. Βάσει των πινάκων της προηγούμενης παραγρά¬ 
φου εκδίδονται και κοινοποιούνται στις Περιφερειακές 
Μονάδες Διοίκησης ΕΛΤΑ: 

α) Η κατά την παράγραφο 1 του άρθρου 2 απόφαση 
σύστασης ταχυδρομικών γραμμών και 

β) Η κατά το επόμενο άρθρο 4 γενική διακήρυξη δια¬ 
γωνισμού μίσθωσης. 

Αρθρο 4 

ΔΙΑΚΗΡΥΞΗ ΔΙΑΓΩΝΙΣΜΟΥ ΜΙΣΘΩΣΗΣ 
ΤΟΥ ΕΡΓΟΥ ΜΕΤΑΦΟΡΑΣ ΤΩΝ 
ΤΑΧΥΔΡΟΜΙΚΩΝ ΑΠΟΣΤΟΛΩΝ 

1. Με την επιφύλαξη των οριζομένων στο Κοινοτικό 
Δίκαιο και με ανακοίνωση της αρμόδιας Διεύθυνσης της 
Κεντρικής Υπηρεσίας ΕΛΤΑ δημοσιεύεται η ημερομηνία 
διενέργειας των αρχικών μειοδοτικών διαγωνισμών των 
ταχυδρομικών γραμμών σε δύο ημερήσιες, μεγάλης κυ¬ 
κλοφορίας, Αθηναϊκές εφημερίδες, καθώς και η χρονική 
διάρκεια της μίσθωσης. 

Η ημερομηνία αυτή πρέπει ν’ αντιστοιχεί σε μια απ’ τις 
εργάσιμες ημέρες του πρώτου Ιδνθημέρου του Ιουνίου 
και κατά προτίμηση την πρώτη Παρασκευή του μήνα 
αυτού. 

2. Οι Περιφερειακές Μονάδες Διοίκησης ΕΛΤΑ, με βάση 
την απόφαση σύστασης ταχυδρομικών γραμμών και τη 
διακήρυξη, καθοδηγούν τις Υπηρεσιακές Λειτουργίες 
της περιφερείας τους για την κανονική διεξαγωγή των 
μειοδοτικών διαγωνισμών και τη δημιουργία συνθηκών 
που να ευνοούν το συναγωνισμό για την επίτευξη χα¬ 
μηλών μισθωμάτων. 

3. Για τη μίσθωση του έργου κάθε τοπικής ταχυδρο¬ 
μικής γραμμής εκδίδεται ιδιαίτερη διακήρυξη από την 
οικεία Υπηρεσιακή Λειτουργία ΕΛΤΑ (Υπόδειγμα διακή¬ 
ρυξης μειοδοτικού διαγωνισμού στο Παράρτημα 1 του 
παρόντα Κανονισμού). 

Σε περίπτωση που η προς μίσθωση ταχυδρομική γραμ¬ 
μή συνδέει δύο ή περισσότερες Υπηρεσιακές Λειτουργίες 
ΕΛΤΑ, η διακήρυξη εκδίδεται από τις Υπηρεσιακές Λει¬ 
τουργίες αφετηρίας και τέρματος της γραμμής και από 
τις ενδιάμεσες τυχόν Υπηρεσιακές Λειτουργίες, αν αυτό 
κριθεί σκόπιμο και δοθεί σχετική εντολή από την οικεία 
Περιφερειακή Μονάδα Διοίκησης ΕΛΤΑ ή από την αρμό¬ 
δια Διεύθυνση της Κεντρικής Υπηρεσίας ΕΛΤΑ, όταν η τα¬ 
χυδρομική γραμμή εκτείνεται σε περισσότερες της μιας 
Περιφερειακής Μονάδας Διοίκησης ΕΛΤΑ περιοχές. 

4. Η διακήρυξη διαλαμβάνει: 

α) Την ημερομηνία, ημέρα, ώρα και τον τόπο διενέρ¬ 
γειας του μειοδοτικού διαγωνισμού. 


β) Τα καθοριζόμενα στην παράγραφο 3 του άρθρου 2 
του παρόντα Κανονισμού στοιχεία της γραμμής. 

γ) Το χρονικό διάστημα μίσθωσης. 

δ) Τα δρομολόγια που θα εκτελούνται, τις ώρες και την 
εβδομαδιαία συχνότητα εκτέλεσης αυτών, τη διανυόμενη 
απόσταση, όπως και τις ταχυδρομικές αποστολές που 
θα μεταφέρονται κατά δρομολόγιο. 

Στη διακήρυξη θα ορίζεται επίσης και η συγκεκριμέ¬ 
νη υποχρέωση που αναλαμβάνει ο Ταχυδρομικός Ερ¬ 
γολάβος για τον κατά μήνα αριθμό των δρομολογίων 
που θα εκτελεί, των ταχυδρομικών αποστολών, που θα 
μεταφέρει, η απόσταση που θα διανύει, καθώς και το 
μεταφορικό μέσο που θα χρησιμοποιεί. 

Γ ια τον υπολογισμό των ωρών εκτέλεσης κάθε δρομο¬ 
λογίου λαμβάνεται υπόψη ο αριθμός των ταχυδρομικών 
αποστολών, ο χρόνος που απαιτείται για την παραλαβή, 
φορτοεκφόρτωση και παράδοση αυτών, καθώς και ο 
χρόνος που απαιτείται να διανυθεί η απόσταση του 
δρομολογίου και ο οποίος ορίζεται κατά μέσο όρο σε 
πέντε (5) χιλιόμετρα την ώρα για τους πεζούς. Ειδικά 
για τους Εργολάβους που χρησιμοποιούν αυτοκίνητα ή 
τρίκυκλες μοτοσικλέτες η διανυόμενη ωριαία απόσταση 
θα καθορίζεται κατά περίπτωση από τα αρμόδια όρ¬ 
γανα του ΕΛΤΑ που θα λαμβάνουν υπόψη πέρα από τα 
παραπάνω στοιχεία και τις οδικές και κυκλοφοριακές 
συνθήκες, όπως και τις διατάξεις του Κώδικα Οδικής 
Κυκλοφορίας που θα ισχύουν κάθε φορά. 

ε) Τις ειδικές υποχρεώσεις του Εργολάβου, που ανα- 
φέρονται στην παράδοση και παραλαβή των ταχυδρο¬ 
μικών αποστολών, στη διέλευση του από ενδιάμεσους 
σταθμούς για παράδοση και παραλαβή ταχυδρομικών 
αποστολών, στη φορτοεκφόρτωση των ταχυδρομικών 
αποστολών στα μεταφορικά του μέσα και ίσως και στα 
συγκοινωνιακά μέσα άλλων φορέων, με τα οποία υπάρ¬ 
χει ανταπόκριση κ.λπ. 

στ) Τη ρήτρα ότι η μίσθωση διέπεται και από τις 
διατάξεις του Κανονισμού μίσθωσης του έργου μετα¬ 
φοράς των ταχυδρομικών αποστολών, των οποίων οι 
ενδιαφερόμενοι μπορούν να λάβουν γνώση από τις κατά 
τόπους Υπηρεσιακές Λειτουργίες ΕΛΤΑ. 

5. Οι διακηρύξεις τοιχοκολλούνται πέντε (5) τουλάχι¬ 
στον ημέρες πριν από την ημερομηνία διεξαγωγής του 
διαγωνισμού στην πρόσοψη της οικείας Υπηρεσιακής 
Λειτουργίας ΕΛΤΑ, στα κεντρικότερα σημεία του Δήμου 
ή του Δημοτικού Διαμερίσματος της έδρας της, καθώς 
και σε κεντρικά σημεία των ενδιάμεσων σταθμών, από τα 
οποία διέρχεται η ταχυδρομική γραμμή, αν αυτό κριθεί 
σκόπιμο, και συντάσσονται αποδεικτικά τοιχοκόλλησης, 
τα οποία υπογράφονται από τον υπάλληλο του ΕΛΤΑ που 
τοιχοκόλλησε τις διακηρύξεις και από δύο μάρτυρες. 

Τα αποδεικτικά αυτά επισυνάπτονται στα δικαιολο- 
γητικά διενέργειας του διαγωνισμού. 

6. Περιλήψεις των ανωτέρω διακηρύξεων, αν αυτό 
κριθεί σκόπιμο, δημοσιεύονται και σε μία τοπική εφη¬ 
μερίδα με μέριμνα της οικείας Περιφερειακής Μονάδας 
Διοίκησης ΕΛΤΑ. 

Αρθρο 5 

ΠΡΟΣΟΝΤΑ ΥΠΟΨΗΦΙΩΝ 
ΤΑΧΥΔΡΟΜΙΚΩΝ ΕΡΓΟΛΑΒΩΝ 

1. Στους διαγωνισμούς για τη μίσθωση του έργου με¬ 
ταφοράς των ταχυδρομικών αποστολών γίνονται δεκτά 

φυσικά πρόσωπα (άντρες και γυναίκες) και νομικά πρό¬ 
σωπα (ημεδαπές Εταιρείες, Συνεταιρισμοί ή άλλοι Οργα¬ 
νισμοί Μεταφορών) που λειτουργούν νόμιμα. Τα φυσικά 
πρόσωπα μετέχουν στους διαγωνισμούς αυτοπρόσωπα 
ή με αντιπρόσωπο που έχει ειδικά εξουσιοδοτηθεί. Τα 
νομικά πρόσωπα μετέχουν στους διαγωνισμούς με τους 
νόμιμους εκπροσώπους τους ή με πρόσωπα που αυτά 
έχουν εξουσιοδοτήσει ειδικά. 

2. Στους διαγωνισμούς αυτούς δε γίνονται δεκτά φυ¬ 
σικά πρόσωπα που: 

α) Δε διαθέτουν το απαιτούμενο για την εξυπηρέτηση 
της ταχυδρομικής γραμμής μεταφορικό μέσο (αυτοκί¬ 
νητο ή άλλο μηχανοκίνητο μέσο), εκτός αν πρόκειται 
για γραμμή που εκτελείται πεζή ή με υπηρεσιακό όχημα 
του ΕΛΤΑ. Το μεταφορικό αυτό μέσο πρέπει να είναι 
από εκείνα που, σύμφωνα με τις ισχύουσες κάθε φορά 
διατάξεις μπορεί να εκτελεί μεταφορές με κόμιστρο, 
είτε υπηρεσιακό όχημα του ΕΛΤΑ. 

β) Στερούνται της Ελληνικής Ιθαγένειας ή της Ιθαγέ¬ 
νειας Κράτους - Μέλους της Ευρωπαϊκής Ένωσης. 

γ) Έχουν ηλικία κάτω των δέκα οκτώ (18) ετών. 

δ) Τελούν υπό απαγόρευση ή δικαστική αντίληψη. 

ε) Καταδικάστηκαν για οποιοδήποτε κακούργημα ή 
σε βαθμό πλημμελήματος για κλοπή, απάτη ή για υπε¬ 
ξαίρεση. 

στ) Δεν γνωρίζουν ανάγνωση και γραφή. 

ζ)Ήταν Ταχυδρομικοί Εργολάβοι και κηρύχτηκαν έκ¬ 
πτωτοι ή ήταν αναπληρωτές Ταχυδρομικών Εργολάβων 
και απομακρύνθηκαν λόγω αμέλειας, κατάχρησης ή για 
οποιαδήποτε άλλη αιτία. 

η) Δεν μπορούν, κατά την κρίση της επιτροπής να 
εκτελούν το έργο των ταχυδρομικών μεταφορών, 
λόγω σωματικής ή πνευματικής αναπηρίας ή γήρατος 
ή ακαταλληλότητας των μεταφορικών μέσων που δια¬ 
θέτουν. 

θ) Δεν καταθέτουν στην επιτροπή διενέργειας του 
διαγωνισμού. (1) δήλωση επί σφραγιστού χάρτου 
(ν. 1599/1986), ότι δεν υπάγονται στις ανωτέρω εξαιρέ¬ 
σεις και (2) εγγύηση για τη συμμετοχή τους στο δια¬ 
γωνισμό και η οποία προβλέπεται από το άρθρο 6 του 
παρόντα Κανονισμού. 

ι) Δε διαθέτουν την απαιτούμενη άδεια οδήγησης οχή¬ 
ματος, προκειμένου να οδηγήσουν υπηρεσιακό αυτοκί¬ 
νητο ΕΛΤΑ, σε όσες ταχυδρομικές γραμμές απαιτείται η 
μεταφορά των ταχυδρομικών αποστολών από και προς 
πλοία που μετέφεραν ή θα μεταφέρουν τις ταχυδρομι¬ 
κές αποστολές εντός υπηρεσιακών αυτοκινήτων. 

3. Τα νομικά πρόσωπα έχουν υποχρέωση να καταθέ¬ 
τουν στην επιτροπή διενέργειας του διαγωνισμού την 
προβλεπόμενη από το άρθρο 6 του παρόντα Κανονισμού 
εγγύηση για τη συμμετοχή τους στο διαγωνισμό, αλλιώς 
δεν γίνονται δεκτά σ’ αυτόν. 

Άρθρο 6 

ΕΓΓΥΗΣΗ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ 

1. Οι προσφορές αυτών που παίρνουν μέρος στο δι¬ 
αγωνισμό με εξαίρεση τα Κ.Τ.Ε.Λ. συνοδεύονται από 
εγγύηση καλής εκτέλεσης του έργου που θα αναλάβουν 
ελάχιστου ποσού ίσου προς το ποσό της πρώτης προ¬ 
σφοράς ενός μηνιαίου ανταλλάγματος. Η εγγύηση αυτή 
μπορεί να είναι είτε γραμμάτιο του Ταμείου Παρακατα¬ 
θηκών και Δανείων, είτε εγγυητική επιστολή Τράπεζας 


ή απόδειξη κατάθεσης στο Ταμείο του ΕΛΤΑ ή κάθε 
άλλο τίτλος, που ο ΕΛΤΑ υποχρεούται να δέχεται ως 
εγγύηση από το νόμο και ο οποίος τίτλος θα καλύπτει 
το ποσό της πρώτης προσφοράς. 

2. Εγγυητικές επιστολές που γίνονται δεκτές είναι 
μόνο των Τραπεζών, που λειτουργούν στην Ελλάδα 
(Υπόδειγμα εγγυητικής επιστολής στο παράρτημα 2). 

3. Εγγύηση συμμετοχής στο διαγωνισμό αντιπροσώ¬ 
πων ως αυτοφειλετών γίνονται δεκτές. 

4. Προσφορές χωρίς εγγυήσεις ή Εγγυήσεις που δεν 
είναι σύμφωνες με την ως άνω παράγραφο 2 δεν γί¬ 
νονται δεκτές. 

5. Οι εγγυήσεις συμμετοχής επιστρέφονται αμέσως 
μετά τη λήξη του διαγωνισμού στους δικαιούχους με 
εξαίρεση την εγγύηση του τελευταίου μειοδότη, η οποία 
επιστρέφεταί: 

α) Αμέσως μετά την κατάθεση απ’ αυτόν της προ- 
βλεπόμενης από το άρθρο 10 του παρόντα Κανονισμού 
εγγύησης καλής εκτέλεσης και της υπογραφής της σύμ¬ 
βασης μίσθωσης έργου. 

β) Μέσα σε ένα (1) μήνα από τη διεξαγωγή του δι¬ 
αγωνισμού, σε περίπτωση μη κατακύρωσης του, για 
οποιοδήποτε λόγο. 

Άρθρο 7 

ΔΙΕΝΕΡΓΕΙΑ ΔΙΑΓΩΝΙΣΜΟΥ 

1. Η μίσθωση του έργου μεταφοράς ενεργείται με 
ανοικτό μειοδοτικό διαγωνισμό στις έδρες των Υπη¬ 
ρεσιακών Λειτουργιών ΕΛΤΑ που διαλαμβάνονται στην 
οικεία διακήρυξη. 

2. Ο διαγωνισμός διεξάγεται από επιτροπή που ορί¬ 
ζεται με απόφαση της οικείας Περιφερειακής Μονάδας 
Διοίκησης, την ημερομηνία, ημέρα - ώρα και στον τόπο 
που καθορίζεται στην ανωτέρω διακήρυξη. 

3. Η επιτροπή αποτελείταί: 

α) Στις πολυπρόσωπες Υπηρεσιακές Λειτουργίες 
ΕΛΤΑ, από τον Προϊστάμενο ή τον αντικαταστάτη του, 
ως Πρόεδρο και από ένα (1) έως δύο (2) ακόμα υπαλλή¬ 
λους της Μονάδας, ως μέλη. 

β) Στις μονοπρόσωπες Υπηρεσιακές Λειτουργίες 
ΕΛΤΑ, από τον Προϊστάμενο της Μονάδας ως Πρόεδρο 
και από τον Πρόεδρο ή το Γραμματέα ή από ένα μέλος 
του Δημοτικού Συμβουλίου του Δήμου της έδρας της 
Μονάδας, ως μέλος. 

4. Για κάθε ταχυδρομική γραμμή διεξάγεται ιδιαίτερος 
διαγωνισμός. 

5. Κατά το διαγωνισμό τηρείται Πρακτικό, στο οποίο 
αναγράφονται όλες οι προσφορές με τη σειρά που 
δίδονται και υπογράφονται από τους προσφέροντες. 

Μετά την παρέλευση της ώρας διεξαγωγής του δια¬ 
γωνισμού, που προβλέπεται από τη διακήρυξη, το Πρα¬ 
κτικό κλείνεται, υπογράφεται από τα μέλη της Επιτρο¬ 
πής και τον τελευταίο μειοδότη και διαβιβάζεται το 
ταχύτερο δυνατό στην οικεία Περιφερειακή Μονάδα 
Διοίκησης ή στην αρμόδια Διεύθυνση της Κεντρικής 
Υπηρεσίας, κατά περίπτωση, μαζί με τα στοιχεία: α)Ένα 
αντίγραφο της οικείας διακήρυξης με τα αποδεικτικά 
τοιχοκόλλησής της. 

β) Τα τυχόν δικαιολογητικά νομιμοποίησης και οι τίτ¬ 
λοι εγγύησης συμμετοχής στο διαγωνισμό του τελευ¬ 
ταίου μειοδότη. 

γ) Η υπεύθυνη δήλωση του τελευταίου μειοδότη, 
στην οποία δηλώνεται ότι δεν υπάγεται στις εξαιρέ¬ 
σεις της παραγράφου 2 του άρθρου 5 του παρόντα 
Κανονισμού. 

6. Εφόσον το προηγούμενο ετήσιο κόστος κάποιας 
ταχ. γραμμής ή από έρευνα αγοράς, εάν πρόκειται για 
νέα ταχ. γραμμή, ανέρχεται στο ποσό έως δύο χιλι¬ 
άδων ευρώ (2.000,00 €) - χωρίς τον Φ.Π.Α. - μπορεί 
η αρμόδια Υπηρεσιακή Λειτουργία να προχωρήσει σε 
απευθείας ανάθεση του έργου (πρόχειρος διαγωνισμός) 
με τη συλλογή τριών (3) τουλάχιστον προσφορών από 
υποψήφιους. Στον πρόχειρο διαγωνισμό δεν απαιτείται 
δημοσίευση διακήρυξης. 

Άρθρο 8 
ΑΝΤΙΠΡΟΣΦΟΡΑ 

Μετά το τέλος της διεξαγωγής του διαγωνισμού εί¬ 
ναι απαράδεκτη οποιαδήποτε αντιπροσφορά ή τροπο¬ 
ποίηση προσφοράς ή πρόταση που να ισοδυναμεί με 
αντιπροσφορά. 

Αρθρο 9 

ΚΑΤΑΚΥΡΩΣΗ Ή ΜΗ ΔΙΑΓΩΝΙΣΜΟΥ - 
ΕΠΑΝΑΛΗΨΗ ΑΥΤΟΥ 

1. Το αποτέλεσμα του διαγωνισμού δεν είναι δεσμευ¬ 
τικό για τον ΕΛΤΑ. 

2. Μέσα σε τριάντα (30) μέρες από τη διεξαγωγή του 
διαγωνισμού, ο Προϊστάμενος της οικείας Περιφερεια¬ 
κής Μονάδας Διοίκησης ή της αρμόδιας Διεύθυνσης της 
Κεντρικής Υπηρεσίας, αν η ταχυδρομική γραμμή εκτείνε¬ 
ται σε περισσότερες της μιας Περιφερειακής Μονάδας 
Διοίκησης περιοχές, αποφασίζει κατά περίπτωση: 

α) Την επανάληψη του διαγωνισμού, αν σ’ αυτόν δεν 
προσήλθαν μειοδότες, ή 

β) Τη μη κατακύρωση του διαγωνισμού και την επανά¬ 
ληψη αυτού, αν η προσφορά του τελευταίου μειοδότη 
κρίνεται ασύμφορη για τον ΕΛΤΑ, ή 

γ) Την κατακύρωση του διαγωνισμού στον τελευταίο 
μειοδότη και την κοινοποίηση σ’ αυτόν της κατακυρω- 
τικής απόφασης με Απόδειξη Παραλαβής (υπόδειγμα 
1008) μέσα στην ίδια προθεσμία (υπόδειγμα απόφασης 
στο παράρτημα 3 του παρόντα Κανονισμού). 

3. Με την κοινοποιούμενη απόφαση καλείται ο τελευ¬ 
ταίος μειοδότης να προσέλθει, μέσα σε χρονικό διά¬ 
στημα το πολύ πέντε (5) ημερών από την ημερομηνία 
επίδοσης της, στην οικεία Υπηρεσιακή Λειτουργία ΕΛΤΑ 
για την κατάρτιση και υπογραφή της μισθωτήριας σύμ¬ 
βασης εργολαβίας, προσκομίζοντας και το αποδεικτικό 
κατάθεσης της προκύπτουσας από το άρθρο 10 του 
παρόντα Κανονισμού εγγύησης καλής εκτέλεσης της 
σύμβασης και γνωστοποιείται σε αυτόν ότι, σε περί¬ 
πτωση που παρέλθει άπρακτη η προαναφερθείσα πεν¬ 
θήμερη προθεσμία, καταπίπτει υπέρ του ΕΛΤΑ, χωρίς 
καμιά άλλη διατύπωση, η εγγύηση συμμετοχής του στο 
διαγωνισμό. Στην προκειμένη περίπτωση ο διαγωνισμός 
επαναλαμβάνεται. 

4. Αν η κατακυρωτική απόφαση δεν κοινοποιηθεί από 
υπαιτιότητα του ΕΛΤΑ μέσα στο ανωτέρω χρονικό διάστη¬ 
μα (30 ημερών) στον τελευταίο μειοδότη, μπορεί ο τελευ¬ 
ταίος να μην αποδεχθεί την εργολαβία, οπότε και του επι- 
στρέφεται η εγγύηση συμμετοχής του στο διαγωνισμό. 

5. Για τους επαναληπτικούς διαγωνισμούς τηρείται η 
ίδια διαδικασία, όπως και για τον αρχικό διαγωνισμό. 


6. Η επανάληψη του διαγωνισμού συνεχίζεται μέχρι την 
ανάθεση του έργου μεταφοράς, εκτός εάν τα αρμόδια 
για την κατακύρωση του διαγωνισμού όργανα κρίνουν 
ότι περαιτέρω επανάληψη αυτού δεν θα έχει θετικά 
αποτελέσματα. Στην περίπτωση αυτή ο διαγωνισμός 
διακόπτεται και η ταχυδρομική γραμμή εξυπηρετείται 
με έκτακτα μέσα. 

Άρθρο 10 

ΕΓΓΥΗΣΗ ΚΑΛΗΣ ΕΚΤΕΛΕΣΗΣ ΤΗΣ ΣΥΜΒΑΣΗΣ 

1. Ο τελευταίος μειοδότης, στον οποίο θα κατακυρω¬ 
θεί η ανάθεση του έργου, οφείλει να καταθέσει στην 
Υπηρεσιακή Λειτουργία ΕΛΤΑ, που είναι αρμόδια για 
τη σύνταξη και υπογραφή της μισθωτήριας σύμβασης 
εργολαβίας, εγγύηση καλής εκτέλεσης της ίση προς το 
5% του συνολικού ποσού αμοιβής (εργολαβικού ανταλ¬ 
λάγματος), που αναλογεί στη διάρκεια της μίσθωσης. 
Από την υποχρέωση αυτή εξαιρούνται τα ΚΤΕΛ (υπό¬ 
δειγμα εγγυητικής επιστολής στο παράρτημα 4 του 
παρόντα Κανονισμού). 

2. Τα οριζόμενα στο άρθρο 6 παράγραφος 1 μέχρι 4 
του παρόντα Κανονισμού για την εγγύηση συμμετοχής 
στο διαγωνισμό ισχύουν αναλόγως και για την εγγύηση 
καλής εκτέλεσης της σύμβασης. 

3. Η εγγύηση καλής εκτέλεσης της σύμβασης κατα¬ 
πίπτει υπέρ του ΕΛΤΑ: 

α) Ολόκληρη, σε περίπτωση κήρυξης, κατά το άρθρο 
17 του παρόντα Κανονισμού, έκπτωτου του Ταχυδρο¬ 
μικού Εργολάβου. 

β) Ολόκληρη ή μέρος αυτής για την κάλυψη τυχόν 
οφειλομένων ποσών, λόγω ποινικής ρήτρας ή κατα¬ 
λογισμού, κατά το άρθρο 15 του παρόντα Κανονισμού, 
εφόσον καθίσταται αδύνατη η παρακράτηση αυτών από 
την καταβαλλόμενη στον Ταχυδρομικό Εργολάβο αμοι¬ 
βή (εργολαβικό αντάλλαγμα). 

4. Η ανόρθωση κάθε θετικής ή αποθετικής ζημίας του 
ΕΛΤΑ, πέραν των κατά την προηγούμενη παράγραφο 
αξιώσεων του, βαρύνει τους Ταχυδρομικούς Εργολά¬ 
βους και δύναται να αναζητηθεί κατά τις διατάξεις της 
κείμενης νομοθεσίας (Αστικού Κώδικα). 

5. Η εγγύηση της καλής εκτέλεσης της σύμβασης 
αποδίδεται στον Ταχυδρομικό Εργολάβο μετά την πα¬ 
ρέλευση δύο (2) μηνών από τη λύση της σύμβασης με 
την επιφύλαξη των οριζομένων στις παραγράφους 3 
και 4 του παρόντα άρθρου και εφόσον δεν εκκρεμεί 
σχετική με το αντικείμενο της σύμβασης ανωμαλία από 
την οποία είναι δυνατό να προκύψει αξίωση του ΕΛΤΑ 
σε βάρος του εργολάβου. 

Άρθρο 11 

ΚΑΤΑΡΤΙΣΗ ΣΥΜΒΑΣΗΣ ΜΙΣΘΩΣΗΣ ΕΡΓΟΥ 

1. Το έγγραφο της εργολαβικής σύμβασης συντάσσεται 
σύμφωνα με το επισυναπτόμενο υπόδειγμα του παραρτή¬ 
ματος 5 του παρόντα Κανονισμού και υπογράφεται από 
τον Προϊστάμενο της οικείας Υπηρεσιακής Λειτουργίας 
ΕΛΤΑ και από τον Ταχυδρομικό Εργολάβο. Προκειμένου 
για νομικά πρόσωπα (ημεδαπές Εταιρείες, Συνεταιρισμοί 
ή άλλοι οργανισμοί μεταφορών), η σύμβαση υπογράφεται 
από τους νόμιμους εκπροσώπους τους. 

2. Η σύμβαση μεταξύ του ΕΛΤΑ και του Ταχυδρομικού 
Εργολάβου είναι σύμβαση μίσθωσης ορισμένου έργου 
αντί ορισμένης αμοιβής και σε καμία περίπτωση δε 
δημιουργεί σχέση εξαρτημένης εργασίας. 

3. Το έγγραφο της σύμβασης μίσθωσης καταρτίζεται 
σε δύο πρωτότυπα. 

4. Το ένα από τα πρωτότυπα φυλάσσεται στην Υπη¬ 
ρεσιακή Λειτουργία ΕΛΤΑ που καταβάλλει την αμοιβή 
(εργολαβικό αντάλλαγμα) και το άλλο παραδίδεται στον 
Ταχυδρομικό Εργολάβο. Φωτοτυπία ή αντίγραφο αυτής 
μαζί με αντίγραφο της σχετικής διακήρυξης διαβιβάζο¬ 
νται μέσω της οικείας Περιφερειακής Μονάδας Διοίκησης 
στην αρμόδια Διεύθυνση της Κεντρικής Υπηρεσίας ΕΛΤΑ. 
Φωτοτυπία ή αντίγραφο της σύμβασης τηρείται επίσης 
και στην οικεία Περιφερειακή Μονάδα Διοίκησης. 

Αρθρο 12 

ΥΠΟΧΡΕΩΣΕΙΣ - ΕΥΘΥΝΕΣ 
ΤΑΧΥΔΡΟΜΙΚΩΝ ΕΡΓΟΛΑΒΩΝ 

1. Οι Ταχυδρομικοί Εργολάβοι υποχρεούνται να συμ¬ 
μορφώνονται με τις διατάξεις του παρόντα Κανονισμού, 
τους όρους των οικείων διακηρύξεων και συμβάσεων 
σε ό,τι αφορά γενικά στη διεξαγωγή του έργου των 
ταχυδρομικών μεταφορών και ειδικότερα: 

α) Να συμπεριφέρονται με ευγένεια και ευπρέπεια 
προς τους υπαλλήλους του ΕΛΤΑ και τα όργανα των συ¬ 
γκοινωνιακών φορέων, με τα οποία συναλλάσσονται. 

β) Να εκτελούν τα δρομολόγια μεταφοράς των τα¬ 
χυδρομικών αποστολών όπως αυτά καθορίζονται στην 
οικεία διακήρυξη ή όπως αυτά γνωστοποιούνται σ’ 
αυτούς εγγράφως σε κάθε περίπτωση τροποποίησής 
τους, κατά τα οριζόμενα στο άρθρο 14 παράγραφος 1 
του παρόντα Κανονισμού. Καθυστέρηση στην εκτέλε¬ 
ση δρομολογίων θεωρείται δικαιολογημένη μόνο όταν 
οφείλεται σε λόγους ανώτερης βίας. Τα γεγονότα που 
συνιστούν την ανώτερη βία πρέπει να αποδεικνύονται 
από τον ταχυδρομικό Εργολάβο. 

γ) Να χρησιμοποιούν για τη μεταφορά των ταχυδρο¬ 
μικών αποστολών τα προβλεπόμενα από την οικεία δι¬ 
ακήρυξη και τη σύμβαση μεταφορικά μέσα. 

δ) Να περιμένουν την άφιξη ή διέλευση των συγκοινω¬ 
νιακών μέσων (λεωφορείων, πλοίων κλπ.) με τα οποία 
ανταποκρίνονται σε περίπτωση καθυστέρησης των 
μέσων αυτών. Εφόσον χρησιμοποιούνται Υπηρεσιακά 
Αυτοκίνητα ΕΛΤΑ για τη μεταφορά των ταχυδρομικών 
αποστολών σε ορισμένα νησιά, ο Ταχυδρομικός Εργο¬ 
λάβος θα εκτελεί το έργο της φορτοεκφόρτωσης αυτών 
(Υ.Α.) εντός των πλοίων, εφόσον αυτό επιτρέπεται, ή 
θα μεταφέρει το αυτοκίνητο στην αποβάθρα για την 
παραλαβή ή/και την παράδοση των ταχυδρομικών απο¬ 
στολών και στη συνέχεια θα το επιβιβάζει στο πλοίο 
για τη συνέχιση της μεταφοράς. 

ε) Να τοποθετούν τις ταχυδρομικές αποστολές στην 
καρότσα του αυτοκινήτου τους ή της τρίκυκλης μοτο¬ 
σικλέτας κατά τέτοιο τρόπο, ώστε να εξασφαλίζεται 
η φόρτωση όλων των προς μεταφορά ταχυδρομικών 
αποστολών. 

Μη φόρτωση ταχυδρομικών αποστολών, λόγω έλλει¬ 
ψης χώρου, δικαιολογείται μόνο αν στο όχημα του Ερ¬ 
γολάβου έχουν φορτωθεί τόσοι σάκοι, ώστε ανά κυβικό 
μέτρο χωρητικότητας της καρότσας να αντιστοιχούν 
κατ’ ελάχιστο όριο δώδεκα (12) σάκοι δεμάτων ή δέκα 
πέντε (15) σάκοι αλληλογραφίας ή δέκα τρεις (13) σάκοι 
μικτοί (αλληλογραφίας και δεμάτων). 

στ) Να παραλαμβάνουν και να παραδίδουν με υπο¬ 
γραφή τις ταχυδρομικές αποστολές και να λαμβάνουν 


όλα τα μέτρα που απαιτούνται για την εξασφάλιση 
τους από τον κίνδυνο απώλειας, παραβίασης, φθοράς, 
διαβροχής και ρύπανσης. 

ζ) Να διαφυλάσσουν σε καλή κατάσταση τα σχετικά 
βιβλία και έντυπα της υπηρεσίας που χρησιμοποιούν 
κατά την εκτέλεση του έργου τους. 

η) Να προσκομίζουν τα απαραίτητα αποδεικτικά για 
την είσπραξη του εργολαβικού ανταλλάγματος που 
απαιτούν οι ισχύουσες κάθε φορά φορολογικές διατά¬ 
ξεις. Συγκεκριμένα οι ισχύουσες φορολογικές διατά¬ 
ξεις αναφέρουν ότι, όπου υπάρχει σύμβαση με συνολικό 
ποσό που υπερβαίνει τα χίλια πεντακόσια ευρώ (1.500 
€), ανεξάρτητα αν η καταβολή γίνεται τμηματικά, πρέπει 
να υπάρχει φορολογική και ασφαλιστική ενημερότητα 
σε ισχύ. 

θ) Να εκτελούν τα δρομολόγιά τους, έστω και αν λόγω 
ακραίων καιρικών συνθηκών (πλημμύρα, κατάπτωση γέ¬ 
φυρας, καθίζηση εδάφους κ.λπ.) αναγκαστούν να παρεκ¬ 
κλίνουν της πορείας τους, εκτός εάν με την παρέκκλιση 
αυτή αυξάνεται σημαντικά το μήκος του εν λόγω δρομο¬ 
λογίου. Αν για οποιοδήποτε λόγο ο Εργολάβος αδυνατεί 
να εκτελέσει το δρομολόγιό του, οφείλει να ειδοποιήσει 
άμεσα μία από τις Υπηρεσιακές Λειτουργίες ΕΛΤΑ με 
τις οποίες συναλλάσσεται και να προσκομίσει, εφόσον 
του ζητηθεί, στην Υπηρεσιακή Λειτουργία ΕΛΤΑ που του 
καταβάλλει το μίσθωμα, βεβαίωση της αρμόδιας Αρχής 
με την οποία να πιστοποιείται η αδυναμία αυτή. 

2. Οι Ταχυδρομικοί Εργολάβοι ευθύνονται για κάθε 
ζημιά που έγινε στον ΕΛΤΑ ή σε τρίτους από υπαίτια 
παράβαση αυτών ή των αναπληρωτών τους, οποιοσ¬ 
δήποτε από τις υποχρεώσεις τους που αναφέρονται 
στην προηγούμενη παράγραφο, εκτός εάν συντρέχουν 
λόγοι ανώτερης βίας. Στην περίπτωση αυτή η απόδειξη 
των λόγων ανώτερης βίας βαρύνει τους Ταχυδρομικούς 
Εργολάβους. 

3. Οι Ταχυδρομικοί Εργολάβοι αναλαμβάνουν επίσης 
προσωπικά και αποκλειστικά έναντι του ΕΛΤΑ όλες τις 
ευθύνες για τα ατυχήματα ή ζημίες που τυχόν συμβούν, 
από οποιοδήποτε λόγο και αιτία, κατά τη διάρκεια εκτέ¬ 
λεσης του έργου τους στο προσωπικό τους ή σε όργανα 
του ΕΛΤΑ ή σε οποιονδήποτε τρίτο. 

4. Οι Ταχυδρομικοί Εργολάβοι ευθύνονται και μετά τη 
λύση της σύμβασης για κάθε παράβαση των συμβατικών 
τους υποχρεώσεων που έλαβε χώρα κατά τη διάρκεια 
της μίσθωσης, συμπεριλαμβανομένου και του χρόνου 
της παράτασης αυτής. 

Αρθρο 13 

ΑΝΑΠΛΗΡΩΤΕΣ ΤΑΧΥΔΡΟΜΙΚΟΥ ΕΡΓΟΛΑΒΟΥ 

1. Τα φυσικά πρόσωπα που αναδεικνύονται Ταχυδρο¬ 
μικοί Εργολάβοι, οφείλουν να εκτελούν το έργο των 
Ταχυδρομικών μεταφορών αυτοπροσώπως. 

Σε περίπτωση αδυναμίας του Εργολάβου να εξυπη¬ 
ρετεί αυτοπροσώπως την οικεία Ταχυδρομική γραμμή, 
δύναται αυτός να υποδείξει με έγγραφό του ένα ή πε¬ 
ρισσότερα πρόσωπα για να αναγνωρισθούν από τον 
ΕΛΤΑ ως αναπληρωτές του. 

Η αναγνώριση των αναπληρωτών γίνεται με απόφαση 
της Περιφερειακής Μονάδας Διοίκησης στην οποία υπά¬ 
γεται η Υπηρεσιακή Λειτουργία ΕΛΤΑ που καταβάλλει 
την αμοιβή (εργολαβικό αντάλλαγμα), με την προϋπό¬ 
θεση κατάθεσης από τον υποδεικνυόμενο αναπληρωτή 

υπεύθυνης δήλωσης (ν. 1599/1986) ότι δεν υπάγεται στις 
εξαιρέσεις του άρθρου 5 παρ. 2 (εδάφ. β, γ, δ, ε, στ 
και ζ) του παρόντα Κανονισμού και ότι αποδέχεται να 
αναπληρώνει τον Ταχυδρομικό Εργολάβο, καθιστάμενος 
συνυπεύθυνος με αυτόν για κάθε καθυστέρηση, φθορά, 
απώλεια ή υπεξαίρεση ταχυδρομικών αποστολών που 
του παραδόθηκαν προς μεταφορά. 

Σε περίπτωση ψευδούς δήλωσης ο αναγνωρισμένος 
αναπληρωτής απομακρύνεται και επακολουθούν ενα¬ 
ντίον του οι συνέπειες για ψευδή δήλωση. 

Οι αποφάσεις αναγνώρισης αναπληρωτών κοινοποι¬ 
ούνται και στην αρμόδια Διεύθυνση της Κεντρικής Υπη¬ 
ρεσίας ΕΛΤΑ. 

2. Προκειμένου για Ταχυδρομικούς Εργολάβους νομικά 
πρόσωπα (ημεδαπές εταιρείες, Συνεταιρισμοί ή Οργα¬ 
νισμοί μεταφορών) τα όργανα αυτών νομιμοποιούνται 
χωρίς άλλη διατύπωση στην εκτέλεση των ταχυδρομι¬ 
κών μεταφορών. 

3. Σε εξαιρετικές περιπτώσεις απρόοπτου κωλύματος 
του Ταχυδρομικού Εργολάβου δύναται να αναπληρω¬ 
θεί αυτός στην εκτέλεση ορισμένων δρομολογίων με 
ευθύνη του από τρίτο πρόσωπο που το εφοδιάζει με 
έγγραφη εξουσιοδότηση. 

4. Απαγορεύεται σε αναπληρωτή Ταχυδρομικό Εργο¬ 
λάβο η ανάθεση σε τρίτο πρόσωπο της μεταφοράς των 
ταχυδρομικών αποστολών. 

Σε περίπτωση παράβασης ανακαλείται η απόφαση 
αναγνώρισής του και απομακρύνεται. 

Άρθρο 14 
Δικαιώματα ΕΛΤΑ 

1. Ο ΕΛΤΑ κατά τη διάρκεια της μίσθωσης δικαιούται: 

α) Να επεκτείνει το μήκος της ταχυδρομικής γραμμής. 

β) Να προσθέτει σε οποιαδήποτε ταχυδρομική γραμμή 

την ανταπόκριση και με άλλες Υπηρεσιακές Λειτουργίες ή 
σταθμούς ή σημεία διέλευσης μεταφορικών μέσων, εφόσον 
αυτά βρίσκονται κατά μήκος της ταχυδρομικής γραμμής. 

γ) Να αυξάνει τον αριθμό των εκτελουμένων δρομο¬ 
λογίων, καθώς και τον αριθμό των διακινουμένων στη 
γραμμή ταχυδρομικών αποστολών. 

δ) Να μεταβάλλει τις ώρες εκτέλεσης των δρομο¬ 
λογίων προσαρμόζοντας αυτές στις συγκοινωνιακές 
συνθήκες και στις συνθήκες των ταχυδρομικών διαβι¬ 
βάσεων. 

Στις ανωτέρω περιπτώσεις α, β και γ, αυξάνεται η 
αμοιβή (εργολαβικό αντάλλαγμα) κατά τα οριζόμενα 
στο άρθρο 16 του παρόντα Κανονισμού. 

2. Να καταργεί οποιαδήποτε μισθωμένη ταχυδρομική 
γραμμή, όταν παύσει να υπάρχει ο λόγος για τον οποίο 
αυτή συστήθηκε και ειδικότερα: 

α) Όταν διακοπεί η λειτουργία της Υπηρεσιακής Λει¬ 
τουργίας ή του Ταχυδρομικού Πρακτορείου ΕΛΤΑ που 
εξυπηρετεί η ταχυδρομική γραμμή. 

β) Όταν διακοπεί η εκτέλεση των δρομολογίων του 
μεταφορικού μέσου από το οποίο ο Εργολάβος παρα- 
λαμβάνει ή στο οποίο παραδίδει ταχυδρομικές αποστο¬ 
λές και ο νέος τρόπος μεταφοράς αυτών δεν απαιτεί 
την παρεμβολή Εργολάβου. 

γ) Όταν κατόπιν μεταβολής στα δρομολόγια λεωφο¬ 
ρείων ΚΤΕΛ, φορτοεπιβατηγών αγόνων γραμμών, υπη¬ 
ρεσιακών ή Δημοσίας χρήσης φορτηγών αυτοκινήτων 
που εκτελούν υπεραστικές ταχυδρομικές μεταφορές, 


καλυφθούν οι μεταφορές ταχυδρομικών αποστολών, 
ώστε να μην υφίσταται πλέον σκοπιμότητα ύπαρξης 
της ταχυδρομικής γραμμής. 

Στις ανωτέρω α’, β’ και γ’ περιπτώσεις η οικεία σύμ¬ 
βαση λύεται μονομερώς από τον ΕΛΤΑ, ο οποίος όμως 
υποχρεούται να καταβάλλει στον Ταχυδρομικό Εργολά¬ 
βο μόνο την αμοιβή των τριάντα (30) ημερών που ακο¬ 
λουθούν την ημέρα διακοπής λειτουργίας της γραμμής, 
πλην της περίπτωσης κατά την οποία η κατάργηση της 
γραμμής λάβει χώρα κατά τη διάρκεια παράτασης της 
μίσθωσης. 

Πέραν της κατά τ’ ανωτέρω αμοιβής των τριάντα (30) 
ημερών, ουδεμία άλλη αποζημίωση καταβάλλεται στον 
Ταχυδρομικό Εργολάβο. 

3. Επίσης ο ΕΛΤΑ δικαιούται να προβαίνει στην εξυ¬ 
πηρέτηση των ταχυδρομικών γραμμών με έκτακτα 
μέσα, σε κάθε περίπτωση που οι Ταχυδρομικοί Ερ¬ 
γολάβοι δεν προσέρχονται εγκαίρως στους τόπους 
της παράδοσης και παραλαβής των ταχυδρομικών 
αποστολών ή που για οποιοδήποτε λόγο δυστρο- 
πούν ή αρνούνται να εκτελέσουν τα δρομολόγιά τους. 
Στις περιπτώσεις αυτές η σχετική δαπάνη βαρύνει 
τον Ταχυδρομικό Εργολάβο και παρακρατείται από 
την πρώτη αμοιβή (εργολαβικό αντάλλαγμα) που θα 
καταβληθεί σ’ αυτόν μετά την έκδοση της σχετικής 
απόφασης. 

Άρθρο 15 

ΠΟΙΝΙΚΗ ΡΗΤΡΑ - ΚΑΤΑΛΟΓΙΣΜΟΙ 

1. Για κάθε παράβαση από τον Ταχυδρομικό Εργολάβο 
ή από τον αναπληρωτή του οποιασδήποτε από τις δια¬ 
τάξεις του παρόντα Κανονισμού, που αποτελούν όρους 
της μισθωτήριας σύμβασης και η οποία θα βεβαιώνεται 
με απόφαση της οικείας Περιφερειακής Μονάδας Δι¬ 
οίκησης, θα καταπίπτει υπέρ του ΕΛΤΑ από τη μηνιαία 
αμοιβή (εργολαβικό αντάλλαγμα) του Ταχυδρομικού 
Εργολάβου, λόγω ποινικής ρήτρας, ποσό που θα καθο¬ 
ρίζεται με την απόφαση αυτή. 

Το ποσό αυτό δε δύναται να είναι σε κάθε περίπτωση 
ανώτερο από το 20% της μηνιαίας αμοιβής (εργολαβι¬ 
κού ανταλλάγματος). 

2. Ανεξάρτητα από την κατάπτωση ή μη ποινικής ρή¬ 
τρας, κατά τα οριζόμενα στην προηγούμενη παράγραφο, 
σε περίπτωση απώλειας, βλάβης, φθοράς ή παραβίασης 
ταχυδρομικών αποστολών και ταχυδρομικών αντικειμέ¬ 
νων γενικώς καταλογίζονται με απόφαση της Περιφερει¬ 
ακής Μονάδας Διοίκησης, στην οποία υπάγεται η Υπη¬ 
ρεσιακή Λειτουργία ΕΛΤΑ που καταβάλλει την αμοιβή 
(εργολαβικό αντάλλαγμα), σε βάρος του Ταχυδρομικού 
Εργολάβου οι αποζημιώσεις που καταβάλλονται από τον 
ΕΛΤΑ σύμφωνα με τις κείμενες διατάξεις σε τρίτους, 
καθώς και η αξία των ταχυδρομικών σάκων. Πέραν των 
αποζημιώσεων αυτών δύναται με την απόφαση αυτή να 
καταλογίζεται και μέρος ή ολόκληρη η αξία του περιε¬ 
χομένου των ταχυδρομικών αντικειμένων που χάθηκαν 
ή έπαθαν βλάβη ή φθορά. 

3. Πριν από την έκδοση των κατά τις προηγούμενες 
παραγράφους του παρόντος άρθρου Αποφάσεων, κα¬ 
λείται ο Ταχυδρομικός Εργολάβος να δώσει έγγραφες 
εξηγήσεις για την παράβαση μέσα σε πέντε (5) μέρες. 
Μέσα σε ένα μήνα από την παρέλευση του πενθήμερου 
εκδίδεται και κοινοποιείται «επί αποδείξει» στον Εργολά¬ 
βο η εν λόγω απόφαση. Το καθοριζόμενο με την απόφαση 

ποσό (ποινική ρήτρα ή καταλογισμός) παρακρατείται 
από την πρώτη, μετά την παρέλευση πέντε (5) ημερών 
από την κοινοποίηση στον Ταχυδρομικό Εργολάβο της 
απόφασης, μηνιαία αμοιβή (εργολαβικό αντάλλαγμα), 
εκτός αν αυτός μέσα στο πενθήμερο κάνει χρήση του 
παρεχομένου με το άρθρο 19 παρ. 1 του παρόντα Κανο¬ 
νισμού δικαιώματος προσφυγής. Στην τελευταία αυτή 
περίπτωση η παρακράτηση ενεργείται από την πρώτη 
μηνιαία αμοιβή (εργολαβικό αντάλλαγμα) που θα κατα¬ 
βληθεί στον Ταχυδρομικό Εργολάβο μέσα στην έκδοση 
της απόφασης επί της προσφυγής του. 

Άρθρο 16 

ΚΑΤΑΒΟΛΗ - ΠΕΡΙΚΟΠΗ ΑΝΑΠΡΟΣΑΡΜΟΓΗ 
ΑΜΟΙΒΗΣ (ΕΡΓΟΛΑΒΙΚΟΥ ΑΝΤΑΛΛΑΓΜΑΤΟΣ) 

1. Η μηναία αμοιβή (εργολαβικό αντάλλαγμα) κατα¬ 
βάλλεται δεδουλευμένο στον Ταχυδρομικό Εργολάβο 
μέσα στο Α' Ιδνθήμερο του επόμενου μήνα από την 
οικεία Υπηρεσιακή Λειτουργία ΕΛΤΑ έναντι εξοφλητικής 
απόδειξης ή άλλου εξοφλητικού τίτλου, σύμφωνα με 
αυτά που ισχύουν κάθε φορά. 

2. Η αμοιβή (εργολαβικό αντάλλαγμα) υπόκειταί: 

α) Σε κράτηση 20% φόρου και 3,6% χαρτοσήμου, εάν 
ο Ταχυδρομικός Εργολάβος δεν εκδίδει τιμολόγιο ή 
φορτωτική ή επιβαρύνεται με Φ.Π.Α., εάν ο Ταχυδρομικός 
Εργολάβος εκδίδει τιμολόγιο ή φορτωτική. 

β) Σε κράτηση 12,22% για την ασφάλιση του εργολά¬ 
βου στο ΙΚΑ, εφόσον συντρέχουν οι προϋποθέσεις του 
νόμου 1305/1982. 

3. Με απόφαση της Περιφερειακής Μονάδας Διοίκη¬ 
σης, στην οποία υπάγεται η Υπηρεσιακή Λειτουργία 
ΕΛΤΑ που καταβάλλει την αμοιβή (εργολαβικό αντάλ¬ 
λαγμα), κοινοποιούμενη στον Ταχυδρομικό Εργολάβο και 
στην Κεντρική Υπηρεσία του ΕΛΤΑ, περικόπτεται από 
την αμοιβή (εργολαβικό αντάλλαγμα) του Εργολάβου 
το ποσό που αναλογεί σε δρομολόγια που αυτός από 
υπαιτιότητά του δεν εκτέλεσε, χωρίς να αποκλείεται 
και η εφαρμογή των διατάξεων της παραγράφου 1 του 
προηγούμενου άρθρου. Για την έκδοση και εκτέλεση 
της απόφασης αυτής εφαρμόζεται η διαδικασία που 
προβλέπεται στην παράγραφο 3 του προηγούμενου 
άρθρου. 

4. Η αμοιβή (εργολαβικό αντάλλαγμα) του Ταχυδρομι¬ 
κού Εργολάβου αναπροσαρμόζεται σε περίπτωση που, 
κατά τη διάρκεια της μίσθωσης, αυξηθεί ο αριθμός σε 
ποσοστό πάνω από 10% σε σχέση με αυτόν που διαλαμ¬ 
βάνεται στη διακήρυξη του διαγωνισμού για τη μίσθωση 
της οικείας ταχυδρομικής γραμμής: 

- των εκτελουμένων δρομολογίων 

- των μεταφερομένων ταχυδρομικών αποστολών 

- των διανυομένων χιλιομέτρων, λόγω αύξησης του 
μήκους της ταχυδρομικής γραμμής. 

Η αναπροσαρμογή καλύπτει τους μήνες κατά τους 
οποίους εμφανίστηκε η αύξηση του έργου και ενεργεί- 
ται κατά περίπτωση με τον ακόλουθο τρόπο: 

α) Σε αύξηση του αριθμού των δρομολογίων: 

Διαιρείται η μηνιαία αμοιβή (εργολαβικό αντάλ¬ 
λαγμα) με τον αριθμό των κατά μήνα συμβατικών 
δρομολογίων. Το πηλίκον της διαίρεσης αυτής πολ- 
λαπλασιάζεται με τον αριθμό των κατά μήνα επιπλέον 
εκτελουμένων δρομολογίων και το γινόμενο, αφού 


μειωθεί κατά 30%, προστίθεται στη συμβατική για 
να βρεθεί η νέα αμοιβή (εργολαβικό αντάλλαγμα) του 
Εργολάβου. 

β) Σε αύξηση του αριθμού των αποστολών: 

Διαιρείται η μηνιαία αμοιβή (εργολαβικό αντάλλαγμα), 
με τον αριθμό των αποστολών που, σύμφωνα με τη σύμ¬ 
βασή του, είναι υποχρεωμένος να μεταφέρει κατά μήνα 
ο Ταχυδρομικός Εργολάβος. Το πηλίκον της διαίρεσης 
αυτής πολλαπλασιάζεται με τον αριθμό των κατά μήνα 
μεταφερομένων αποστολών επιπλέον των συμβατικών 
και το γινόμενο, αφού μειωθεί κατά 30%, προστίθεται 
στη συμβατική για να βρεθεί η νέα αμοιβή (εργολαβικό 
αντάλλαγμα). 

γ) Σε αύξηση του αριθμού των χιλιομέτρων, λόγω 
αύξησης του μήκους της γραμμής. Διαιρείται η μηνι¬ 
αία αμοιβή (εργολαβικό αντάλλαγμα) με τον αριθμό 
των κατά μήνα διανυομένων, σύμφωνα με τη σύμβαση, 
χιλιομέτρων και το πηλίκον πολλαπλασιάζεται με τον 
αριθμό των επιπλέον των συμβατικών διανυομένων χι¬ 
λιομέτρων. Το αποτέλεσμα, αφού μειωθεί κατά 40%, 
προστίθεται στη συμβατική για να βρεθεί η νέα αμοιβή 
(εργολαβικό αντάλλαγμα). 

Σε περίπτωση σύγχρονης αύξησης αριθμού δρομολο¬ 
γίων και μεταφερομένων αποστολών γίνεται μια μόνο 
αύξηση της αμοιβής (εργολαβικού ανταλλάγματος) κατά 
την προτίμηση του Εργολάβου, είτε μόνο για τα δρο¬ 
μολόγια, είτε μόνο για τις αποστολές. 

5. Η αμοιβή (εργολαβικό αντάλλαγμα), του Ταχυδρο¬ 
μικού Εργολάβου αναπροσαρμόζεται επίσης και στις 
περιπτώσεις που κατά τη διενέργεια του οικείου δια¬ 
γωνισμού αυξηθούν: 

α) Οι τιμές των υγρών καυσίμων (πετρελαίου - βεν- 
ζίνας). Στην περίπτωση αυτή η μηνιαία αμοιβή (εργο¬ 
λαβικό αντάλλαγμα) αυξάνεται βάσει της παρακάτω 
εξίσωσης: 

Κ, = Κ 10 (0,85 + 0,15 Ρ. 1 

Ρ.ο 

όπου είναι: 

Κ ( =Η αμοιβή του εργολάβου σε οποιοδήποτε χρόνο 
της διάρκειας της μίσθωσης 

Κ (0 =Το αρχικό μίσθωμα 

Ρ,=Η τιμή μονάδας καυσίμων κατά το χρόνο αναπρο¬ 
σαρμογής 

Ρ10=Η τιμή μονάδας καυσίμων κατά το χρόνο υπογρα¬ 
φής της σύμβασης 

β) Οι τιμές των διοδίων και των ναύλων διαπόρθμευ- 
σης. Στις περιπτώσεις αυτές η μηνιαία αμοιβή (εργο¬ 
λαβικό αντάλλαγμα) του Ταχυδρομικού Εργολάβου 
αυξάνεται κατά το ποσό της πρόσθετης δαπάνης που 
επιβαρύνεται αυτός μηνιαίως από την αύξηση των διο¬ 
δίων και των ναύλων διαπόρθμευσης. 

6. Η κατά τις παραγράφους 4 και 5 του παρόντος 
άρθρου αναπροσαρμογής της αμοιβής (εργολαβι¬ 
κού ανταλλάγματος) ενεργείται ύστερα από αίτηση 
του Ταχυδρομικού Εργολάβου προς την Υπηρεσιακή 
Λειτουργία που καταβάλλει την αμοιβή (εργολαβικό 
αντάλλαγμα). 

Η αίτηση μαζί με πίνακα των κατά περίπτωση στοιχεί¬ 
ων (αριθμός δρομολογίων ή αποστολών ή διανυομένων 

χιλιομέτρων) ή με αντίγραφο της αγορανομικής διάτα¬ 
ξης της οικείας Νομαρχίας ή της σχετικής απόφασης 
της αρμόδιας αρχής που δικαιολογούν την αναπροσαρ¬ 
μογή διαβιβάζεται ιεραρχικά στην αρμόδια Διεύθυνση 
της Κεντρικής Υπηρεσίας ΕΛΤΑ, η οποία εκδίδει τη 
σχετική απόφαση. 

Άρθρο 17 

ΕΚΠΤΩΣΗ ΤΑΧΥΔΡΟΜΙΚΟΥ ΕΡΓΟΛΑΒΟΥ 

1. Ο Ταχυδρομικός Εργολάβος κηρύσσεται έκπτωτος 
από κάθε δικαίωμα που απορρέει από τη μισθωτήρια 
σύμβαση: 

α) Σε περίπτωση που αδικαιολογήτως δεν προσέλθει 
για την ανάληψη της εργολαβίας την οριζόμενη στη 
μισθωτήρια σύμβαση ημερομηνία. 

β) Σε περίπτωση που, μετά την υπογραφή της σύμ¬ 
βασης, αποδειχθεί ψευδής η υπεύθυνη δήλωση του 
(ν. 1599/1986) την οποία κατέθεσε στην επιτροπή διεξα¬ 
γωγής του διαγωνισμού ή που δεν προσκομίσει, εφόσον 
του ζητηθούν, πιστοποιητικά των αρμοδίων Αρχών ή 
άλλα επίσημα στοιχεία, ότι δεν υπάγεται στις εξαιρέσεις 
του άρθρου 5 παράγραφος 2 εδάφια α’, β’, δ’ και ε’ του 
παρόντα Κανονισμού. 

γ) Σε περίπτωση θέσης του εργολάβου υπό απαγόρευ¬ 
ση ή δικαστική αντίληψη ή σε κατάσταση πτώχευσης. 

δ) Σε περίπτωση καταδίκης του για οποιοδήποτε κα¬ 
κούργημα ή σε βαθμό τουλάχιστον πλημμελήματος για 
κλοπή, απάτη ή υπεξαίρεση. 

ε) Σε περίπτωση εκχώρησης της εργολαβίας. 

στ) Σε περίπτωση που εγκαταλείψει αδικαιολόγητα 
την εκτέλεση των δρομολογίων του πλέον των δέκα 
συνεχών εργάσιμων ημερών. 

2. Ο Ταχυδρομικός Εργολάβος δύναται επίσης να κη¬ 
ρυχθεί έκπτωτος: 

α) Σε περίπτωση απώλειας ή παραβίασης ταχυδρομι¬ 
κής αποστολής που παραδόθηκε σ’ αυτόν ή στα όργανά 
του προς μεταφορά. 

β) Σε περίπτωση που στη διάρκεια της μίσθωσης έγι¬ 
ναν περισσότερες των πέντε (5) παρακρατήσεις ποσών 
από τις αμοιβές του (εργολαβικά ανταλλάγματα) λόγω 
ποινικής ρήτρας για παράβαση συμβατικών του υπο¬ 
χρεώσεων. 

3. Ο Ταχυδρομικός Εργολάβος κηρύσσεται έκπτωτος 
με απόφαση της Περιφερειακής Μονάδας Διοίκησης στην 
περιφέρεια της οποίας υπάγεται η υπηρεσιακή Λειτουργία 
που καταβάλλει την αμοιβή (εργολαβικό αντάλλαγμα). 

Η απόφαση κοινοποιείται με απόδειξη παραλαβής 
στον Ταχυδρομικό Εργολάβο μέσα σε δέκα (10) ημέρες 
από την έκδοση της. 

4. Μετά την κήρυξη εκπτώτου του Ταχυδρομικού Ερ¬ 
γολάβου η μεταφορά των ταχυδρομικών αποστολών, 
μέχρις ανάθεσής της σε νέο εργολάβο με μειοδοτικό 
διαγωνισμό, εκτελείται με έκτακτα μέσα. 

Άρθρο 18 

ΛΥΣΗ ΤΗΣ ΣΥΜΒΑΣΗΣ ΜΙΣΘΩΣΗΣ ΕΡΓΟΥ 

1. Η σύμβαση μίσθωσης έργου που συνομολογήθηκε 
μεταξύ του ΕΛΤΑ και του Ταχυδρομικού Εργολάβου 
λύεται αυτοδικαίως στις ακόλουθες περιπτώσεις: 

α) Με την παρέλευση και της τελευταίας ημέρας 
ισχύος αυτής ή σε περίπτωση παράτασής της, με την 
παρέλευση και της τελευταίας ημέρας της παράτασης, 
εκτός αν το έργο μεταφοράς ταχυδρομικών αποστο¬ 


λών αναμισθωθεί σε νέο Εργολάβο νωρίτερα, οπότε η 
μίσθωση που παρατάθηκε λύεται την παραμονή της 
έναρξης ισχύος της νέας σύμβασης. 

β) Λόγω θανάτου του Ταχυδρομικού Εργολάβου. 

γ) Λόγω έκπτωσής του κατά τις διατάξεις του προη¬ 
γούμενου άρθρου. 

2. Επίσης η σύμβαση μίσθωσης λύεται με απόφασή του 
Διευθύνοντα Συμβούλου ΕΛΤΑ ή του εξουσιοδοτημένου 
από αυτόν οργάνου: 

α) Σε περίπτωση κατάργησης ταχυδρομικής γραμμής, 
σύμφωνα με την παράγραφο 2 του άρθρου 14. 

β) Σε περίπτωση στράτευσης ή αδυναμίας του Τα¬ 
χυδρομικού Εργολάβου να εκπληρώσει τις συμβατικές 
του υποχρεώσεις λόγω ανώτερης βίας (ασθένεια βαριάς 
μορφής ή αναπηρία, που εμφανίστηκαν μετά την υπο¬ 
γραφή της σύμβασης), επίταξη μεταφορικού μέσου ή και 
για οποιαδήποτε άλλη δικαιολογημένη αιτία. 

3. Στις περιπτώσεις των παραπάνω παραγράφων του 
παρόντος άρθρου επιστρέφεται στον Ταχυδρομικό 
Εργολάβο ή τους κληρονόμους του η εγγύηση καλής 
εκτέλεσης της σύμβασης κατά τα οριζόμενα στην πα¬ 
ράγραφο 5 του άρθρου 10 του παρόντα Κανονισμού. 

4. Στις περιπτώσεις λύσης της σύμβασης λόγω θανά¬ 
του, στράτευσης ή ανώτερης βίας, δύναται ο αναγνω¬ 
ρισμένος αναπληρωτής του Εργολάβου να κληθεί από 
τον Προϊστάμενο της Υπηρεσιακής Λειτουργίας ΕΛΤΑ 
που καταβάλλει την αμοιβή (εργολαβικό αντάλλαγμα) να 
υποβάλλει, αν επιθυμεί, μέσα σε πέντε (5) ημέρες αίτη¬ 
ση για τη συνέχιση των ταχυδρομικών μεταφορών, για 
τον υπόλοιπο χρόνο της μίσθωσης με την ίδια αμοιβή 
(εργολαβικό αντάλλαγμα) και τους ίδιους όρους, εφό¬ 
σον συγκεντρώνει όλες τις προϋποθέσεις του παρόντα 
Κανονισμού. 

Η αίτηση διαβιβάζεται, κατά περίπτωση, στην οικεία 
Περιφερειακή Μονάδα Διοίκησης ή στην αρμόδια Δι¬ 
εύθυνση της Κεντρικής Υπηρεσίας ΕΛΤΑ, η οποία και 
αποφασίζει σχετικά. 

Σε περίπτωση αποδοχής της αίτησης, με την κοινο¬ 
ποιούμενη στον αναπληρωτή απόφαση, καλείται αυτός 
να καταθέσει την προβλεπόμενη από το άρθρο 10 του 
παρόντα Κανονισμού εγγύηση καλής εκτέλεσης της 
σύμβασης και να προσέλθει στην οικεία Υπηρεσιακή 
Λειτουργία ΕΛΤΑ για την υπογραφή της σύμβασης μέσα 
σε δέκα (10) ημέρες από την κοινοποίηση της απόφα¬ 
σης. Αν δεν υποβληθεί αίτηση ή αν αυτή απορριφθεί, οι 
μεταφορές, μέχρι της με διαγωνισμό αναμίσθωσης του 
έργου της μεταφοράς των ταχυδρομικής αποστολών, 
εκτελούνται με έκτακτα μέτρα. 

Αρθρο 19 

ΕΠΙΛΥΣΗ ΔΙΑΦΟΡΩΝ 

1. Κατά της απόφασης για παρακράτηση από τη μη¬ 
νιαία αμοιβή (εργολαβικό αντάλλαγμα) λόγω ποινικής 
ρήτρας ή καταλογισμού (άρθρο 15) και για περικοπή 
αμοιβής (εργολαβικού ανταλλάγματος) λόγω μη εκτέ¬ 
λεσης δρομολογίων (άρθρου 16 παράγραφος 3), ο Τα¬ 
χυδρομικός Εργολάβος δύναται με αίτησή του να προ- 
σφύγει στο Διευθύνοντα Σύμβουλο ΕΛΤΑ και να ζητήσει 
την επανεξέταση της απόφασης. 

Η αίτηση πρέπει να κατατεθεί από τον Ταχυδρομικό Ερ¬ 
γολάβο στην Υπηρεσιακή Λειτουργία ΕΛΤΑ που καταβάλλει 
την αμοιβή (εργολαβικό αντάλλαγμα) μέσα σε πέντε (5) ημέ¬ 
ρες από την επίδοση σ’ αυτόν της σχετικής απόφασης. 

Επί της αίτησης αυτής που διαβιβάζεται ιεραρχικά 
στην Αρμόδια Διεύθυνση της Κεντρικής Υπηρεσίας 
ΕΛΤΑ αποφαίνεται ο Διευθύνων Σύμβουλος ΕΛΤΑ μέσα 
σε τριάντα (30) ημέρες από την κατάθεσή της. 

2. Οποιαδήποτε διαφορά που θα ανακύψει μεταξύ του 
ΕΛΤΑ και του Ταχυδρομικού Εργολάβου και δε θα κατα¬ 
στεί δυνατό να διευθετηθεί σύμφωνα με τις διατάξεις 
του παρόντα Κανονισμού, επιλύεται από τα τακτικά 
πολιτικά δικαστήρια της Αθήνας. 


Άρθρο 20 

ΙΣΧΥΣ ΚΑΝΟΝΙΣΜΟΥ 

Η ισχύς του παρόντος Κανονισμού αρχίζει από την 
ημερομηνία της δημοσίευσής του στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 9 Αυγούστου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 θιιγο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0ϋ: 


Τεύχος 

Περίοδος 

ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίετηβΐ: ΙιΙ(ρ://νννννν.β1.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίετηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποοού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεταιή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 




1 I] 1 |Γ| |ί ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



1 I I ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

II 41 ιΙ II ΗΛΕΚΤΡΟΝΙΚΗ ΔΙΕΥΘΥΝΣΗ: (ι11ρ://ΐΛΐ»».6ΐ.αΓ - 6-ΠΠ3ΪΙ: ννεΙ>ηη35ΐ6Π®6ΐ.αι· 

□ 012* 


















